***Списък на значимите археологически обекти, архитектурни паметници и исторически места в прилежащите на резерват „Орлица“ територии***

**В района Община Котел**

1. „Калето“ – римска крепост от III-IV век от нашата ера, разположена в местността „Борината“, намираща се в землището на гр. Котел;
2. „Кипиловското кале“ – с площ 1 ha, в землището на с. Кипилово – м. „Боринци“, представлява останки от стара римска крепост;
3. В землището на с. Медвен също има останки от стара римска крепост, които са познати под името „Калето“, площта, която заемат, е 0,7 ha;
4. „Вида“ – историческа местност с площ 0,2 ha, намираща се в землищата на гр. Котел и с. Жеравна. Тази местност е свързана със съпротивата срещу византийските нашественици. Тук има останки и от старата римска крепост „Диавена“;
5. „Железни врати“ (Демир капия) – с площ 0,1 ha, намира се в землището на с. Жеравна. На това място е станало сражение между войските на Ивайло и византийския пълководец Мурин през 1279 г.;
6. Връх „Разбойна“ – с площ 5,0 ha. През 1876 г. тук е било сборно място на въстаниците от Втори революционен Сливенски окръг;
7. „Околчеста поляна“ - с площ 0,2 ha. Разположена е в землището на с. Нейково. тук е било сборното място и лагер на четата на Хаджи Димитър;
8. Архитектурен резерват Жеравна – намира се на 16 km от гр. Котел. Село Жеравна представлява уникален архитектурен резерват с над 200 запазени дървени къщи, някои от които са на повече от 300 години. Отворени за посещение са къщите-музеи на Сава Филаретов, Руси Чорбаджи и Йордан Йовков;
9. Храм „Св. Троица“ – намира се в гр. Котел, датира от 1871 г.;
10. Храм „Св. Петър и Павел“ – намира се в гр. Котел, датира от 1833 г. тук е служил великият български поп Стойко Владиславов (Софроний Врачански);
11. Храм „Св. Илия“ – в с. Градец, датира от 1830 г.;
12. Храм „Св. Николай“ – в с. Жеравна, 1833 г.;
13. Храм „Св. Троица“ – в с. Катуница, 1874 г.;
14. Храм „Св. Марина“ – в с. Медвен, 1882 г.;
15. Храм „Св. Атанасий“ – в с. Мокрен, 1899 г.;
16. Храм „Св. Троица“ – в с. Нейково, 1863 г.;
17. Храм „Св. Илия“ – в с. Тича, 1820 г.;
18. Пантеон на Георги Раковски – в гр. Котел;
19. Музей на котленските възрожденци – в гр. Котел;
20. В Галатанското училище е уредена музейна експозиция на великолепни образци на килимотъкаческото изкуство;
21. В Кьорпеевата къща е уреден етнографски музей.